**ירונה כספי** (נולדה ב-13 במרץ 1974) היא זמרת, נגנית, פזמונאית ומלחינה ישראלית.

ראשית הקריירה – להקת גוונים כהים
--------------------------------

את דרכה האמנותית החלה כספי בתחילת שנות ה-90. בתקופה זו למדה לנגן בגיטרה בס אצל ערן צור, דרכו הכירה כספי את איתי בלטר ויואב בראון, שעימם הקימה בשנת 1990 את להקת "גוונים כהים". כמו כן התפרסמה כספי, כשהופיעה בסרט "בעניין הבאסים" ששודר בערוץ הראשון בשנת 1991. בסרט, שהציג אמני רוק שמנסים לפרוץ בתל אביב, בלטה גם כספי, שהייתה אז בת 17.

כספי המשיכה לפעול בשולי המוזיקה לאורך השנים הבאות. "גוונים כהים" פעלה במשך חמש שנים, בהרכבים משתנים. ניגנו בה, בין היתר, יעל כהן מלהקת המכשפות וגם גידי רז וישי אמיר מלהקת אוליב. במהלך חברותה בגוונים כהים הצטרפה כספי כבסיסטית לחלק מהופעות להקת כרמלה גרוס ואגנר. בשנת 1994 הוחתמה הלהקה על ידי ניצן זעירא לחברת התקליטים שלו "נענע דיסק". בשנת 1995 יצא אלבומה היחיד של הלהקה. באלבום נכללו בין השאר שלושה שירים בהם היא הייתה הסולנית - "מי זה שם" ו"לאהוב" אותם כתבה והלחינה ו"עוד פעם שגעון", אותו כתב והלחין איתי בלטר.

קריירת סולו
-----------

זמן קצר אחרי הוצאת האלבום התפרקה הלהקה, וכספי המשיכה לנגן, לכתוב ולהופיע עם חומר שלה, בדרך כלל בליווי פסנתר בלבד. באותה שנה השתתפה כספי בשירת קולות באלבומו של ערן צור, "עיוור בלב ים". כספי גם שרה וניגנה בתיאטרון חיפה בהצגות "משחקים בחצר האחורית" ו"תיירות פנים". בינואר 1998 השתתפה בפסטיבל הפסנתר בתל אביב. בשנת 1999 הופיעה בערב שירי יונה וולך בצוותא תל אביב.

בתחילת 2001 סיימה הקלטת אלבום, אשר נשא את השם הזמני "בולע ממתקים". במרץ 2001 הוציאה כספי לרדיו דמו של שיר שכתבה והלחינה בשם "החזר שטחים", בהפקת שלמה מזרחי. האלבום נגנז לבסוף, אולם כספי המשיכה לעבוד עליו. באותה שנה הופיעה כספי בהרכב משלה וגם עם נגן הצ'לו יובל מסנר.

### תני לשתיקה לבעור

בשנת 2004 הודיעה כספי על הוצאת סינגל חדש, "אתה הוא האיש החדש". הסינגל נלקח מן האלבום "תני לשתיקה לבעור", שכלל גרסה חדשה לשיר "החזר שטחים". בינואר 2005 יצא אלבום הבכורה "תני לשתיקה לבעור", ובו 11 שירים. כספי הופיעה ברחבי הארץ בסיבוב הופעות הנושא את שם האלבום.

| תני לשתיקה לבעור |
| --- |
| אלבומה הראשון של כספי, בו כל השירים באלבום נכתבו והולחנו על ידה פרט להיכן שמצוין אחרת. בין הנגנים שלקחו חלק באלבום היו אלי מגן, עדי רנרט ודני מקוב. |
| 

|  |  |  |  |
| --- | --- | --- | --- |
| **יצא לאור** | **סוגה** | **חברת תקליטים** | **מפיקים** |
| 2005 | רוק | אן אם סי | ירונה כספי |

 |
| 

| שירים |
| --- |
| 1. אתה הוא האיש החדש (מילים - וולט ויטמן) (3:59)
2. לצחוק לבכות (2:45)
3. היסוסים (3:43)
4. פרידה מן הנוף (מילים - ויסלבה שימבורסקה) (4:33)
5. אנשים מוזרים (3:36)
6. מראה מראה (3:36)
7. החזר שטחים (3:50)
8. בולע ממתקים (3:31)
9. מילים מיותרות (4:42)
10. מנסה לדבר חלש (3:13)
11. אני יפה היום (4:00)
 |

 |

בשנת 2007 כתבה כספי את המוזיקה להצגה "אבירות מתעלפות" (בימוי – דורית ניתאי נאמן) שהועלתה בתיאטרון קרוב "מיסודו של ניקו ניתאי" ואף השתתפה בו כשחקנית, נגנית ומבצעת.

במהלך השנים הבאות, שיתפה כספי פעולה עם משוררים כמלחינה ומבצעת בפרויקטים ספרותיים ומוזיקליים רבים, שביניהם ערב משיריהם של רוני סומק, רפי וייכרט, רחל חלפי, דוד אבידן, מירון איזקסון, חגית גרוסמן ועוד.

### הירקון 51

במאי 2008 יצא אלבומה השני של כספי, "הירקון 51", ובו 12 שירים. קדמו לאלבום הסינגלים "למצוא" ו"דבש" (גרסת כיסוי לשירו של רמי פורטיס). השתתפו בנגינה באלבום הגיטריסט עומר הרשמן, הבסיסט יאיר יונה, המתופף רן יעקובוביץ ונגן הצ'לו יובל מסנר שאיתם גם הופיעה במועדונים שונים בתל אביב.

| הירקון 51 |
| --- |
| אלבומה השני של כספי. כל השירים באלבום נכתבו והולחנו על ידי כספי, מלבד "דבש", גרסת כיסוי לשירו של רמי פורטיס. |
| 

|  |  |  |  |
| --- | --- | --- | --- |
| **יצא לאור** | **סוגה** | **חברת תקליטים** | **מפיקים** |
| 2008 | רוק | הד ארצי | ירונה כספי |

 |
| 

| שירים |
| --- |
| 1. כדורי סרק (אינסטרומנטלי) (3:16)
2. שיר לגדיה (3:07)
3. לשונות, מתערבלים (3:34)
4. אבנים (4:30)
5. מתג (4:32)
6. למצוא (3:34)
7. במוצאי החג (4:39)
8. חומת תל אביב (4:32)
9. הירקון 51 (3:25)
10. כדורי סרק (3:42)
11. יום הולדת (2:58)
12. דבש (מילים ולחן - רמי פורטיס) (3:09)
 |

 |

במרץ 2009 כתבה את המוזיקה להצגה "לעזוב את פולה" (כתיבה ובימוי - אלירן כספי) שהועלתה בתיאטרון גבעתיים.

### אגו

ביולי 2009 נכנסה כספי לאולפן להקליט את אלבומה השלישי, "אגו", בהפקה מוזיקלית של גיטריסט להקת אטליז, אור בהיר. באוגוסט 2010 יצא האלבום, ובו 10 שירים. האלבום זכה לשבחי הביקורת ואף הוכתר על ידי מספר מבקרים כאלבום השנה שלהם. קדמו לו הסינגלים "מה שניצת", "אגו" ו"שיר של התחלה".

| אגו |
| --- |
| אלבומה השלישי. כל השירים באלבום נכתבו והולחנו על ידי כספי. |
| 

|  |  |  |  |
| --- | --- | --- | --- |
| **יצא לאור** | **סוגה** | **חברת תקליטים** | **מפיקים** |
| 2010 | רוק | היי פידלטי | אור בהיר |

 |
| 

| שירים |
| --- |
| 1. מה שניצת (4:13)
2. דבורים עוקצות (4:21)
3. בלה בלה בלה (3:06)
4. שיר של התחלה (3:32)
5. חייבת שיר (3:32)
6. אגו (4:33)
7. מכה בגב (3:28)
8. מה נותר מהקן (3:00)
9. לפעמים (4:29)
10. סבלנות הורגת (2:04)
 |

 |

לאחר צאת האלבום יצאה כספי להופעות במועדונים שונים עם ההרכב שניגן באלבום. בנובמבר 2010 הוציאה כספי סינגל נוסף בשם "ריצות והיתקלויות", אותו הלחינה למילותיו של מאיר אריאל. כספי ביצעה את השיר לראשונה בערב 9 שנים לזכרו שהתקיים בקיסריה. השיר הוקלט בסשנים של הקלטות אלבומה "אגו" ולבסוף הוחלט להוציאו כסינגל ניפרד.

### מאפיה של אישה אחת

באוקטובר 2010, החלה כספי להקליט את אלבומה הרביעי הכולל שירי משוררים שהלחינה. הרעיון לאלבום עלה בעקבות שנים של שיתוף פעולה עם משוררים רבים, במהלכן הצטברו ברשותה עשרות שירים, מתוכם בחרה כספי 12 שירים אותם הלחינה ועיבדה לידי יצירה אחידה.

| מאפיה של אישה אחת |
| --- |
| האלבום הרביעי, שכולל שירי משוררים מהארץ ומהעולם. כל השירים הולחנו בידי כספי. בין הנגנים שלקחו חלק באלבום: עמית מגן, אור בהיר (גיטרות) ויוני פוליקר (בוזוקי). הפקת האלבום התבצעה באולפני מכללת BPM. |
| 

|  |  |  |  |
| --- | --- | --- | --- |
| **יצא לאור** | **סוגה** | **חברת תקליטים** | **מפיקים** |
| 2011 | רוק אלקטרוני | היי פידלטי | עמית מגן |

 |
| 

| שירים |
| --- |
| 1. אל תבקש ממני רשות - עזיזה אחדיה עומר שקוארי (4:27)
2. מאפיה של איש אחד - רוני סומק (3:22)
3. שאלות - ברטולט ברכט (3:53)
4. חוף - רפי וייכרט (5:11)
5. כישוף - רחל חלפי (4:38)
6. עניין מסרב - מירון ח. איזקסון (3:42)
7. שיטפון - אווה ליפסקה (4:19)
8. אלף-בית - ויסלבה שימבורסקה (4:12)
9. מחסן ישן של כלים - יהודה עמיחי (4:47)
10. לא עברו אפילו יומיים - ילנה שוורץ (2:23)
11. מכשפה שניסתה - רחל חלפי (3:32)
12. מות המשורר - דוד אבידן (5:38)
 |

 |

### בנין קלפים

בנובמבר 2012 הקימה כספי טריו רוק בועט בו ניגנה בגיטרה חשמלית יחד עם הבסיסט אסף פקר והמתופף אושר סבג. הטריו התבסס על שירי ארבעת האלבומים של כספי בעיבודים חדשים ומחומרים חדשים אותם כתבה,
הטריו הופיע בכל הארץ וזכה לביקורות נלהבות בתקשורת. בנובמבר 2013 המתופף ניק קינסברונר החליף את אושר סבג והטריו המשיך להופיע ובאוגוסט 2014 ההרכב התפרק. במהלך השנתיים בהם ההרכב פעל הוקלטו באולפן שירים חדשים אותם כתבה, הלחינה וגם הפיקה מוזיקלית. בפברואר 2015 הוציאה כספי מיני אלבום בשם "בניין קלפים" המכיל שישה שירים מתוכו יצא הסינגל "זו לא אני" והוא מעלה נושאים חברתיים אקטואליים. ב-23 בנובמבר 2013 הופיעה כספי עם תובל פטר, האקורדיוניסט המיתולוגי של להקת הנח"ל והתרנגולים, במופע משירי סשה ארגוב בפסטיבל האקורדיון במרכז ענב בתל אביב. המופע הועלה עוד מספר פעמים במועדון לבונטין 7 בתל אביב.

| בניין קלפים |
| --- |
| מיני אלבום. מילים לחנים הפקה מוזיקלית ונגינה: ירונה כספי. נגנים נוספים: אסף פקר, ניק קינסברונר, אושר סבג. |
| 

|  |  |  |
| --- | --- | --- |
| **יצא לאור** | **סוגה** | **מפיקים** |
| 2015 | רוק | ירונה כספי |

 |
| 

| שירים |
| --- |
| 1. גדלתי ביום (2:37)
2. ירושות (3:03)
3. זו לא אני (4:02)
4. סימור (4:23)
5. למה כובע (3:48)
6. כזבים (2:41)
 |

 |

### דדלוס ציפור

במרץ 2016 הודיעה כספי על הוצאת אלבומה השישי "דדלוס ציפור" המוקדש לשירת משוררים מהארץ ומהעולם שני מסוגו לאחר אלבומה הרביעי "מאפיה של אישה אחת" 2011 קדמו להוצאת האלבום הסינגלים "המים נבונים מאיתנו" שאת מילותיו כתב המשורר הטורקי פאזיל חוסנו דגלרג'ה בתרגומו של שלמה אביו ו"שיר אושר" אותו כתבה המשוררת יערה בן דוד. האלבום אינו ממשיך את מסורת הרוקנרול העצבני והמוכר האופייני לכספי, אך אפשר לומר כי זו אותה גברת בשינוי אדרת, אך הפעם שקטה בצעקתה - הפרקשן תפס את מקום התופים, פסנתר, כלי מיתר, נשיפה, אקורדיון וקונטרבס הם אבן הפינה של האלבום 'דדלוס ציפור'-שהוא גם שיר הנושא בתוך האלבום שאת מילותיו כתב המשורר המנוח עזריאל קאופמן. הצירופים המוזיקליים המנגישים שירה רצינית מקורית ומתורגמת, מתארים התעמקות בנפש האדם בחוויותיו, אהבותיו, אכזבותיו ובטבע. עשרה שירים משירת משוררים שנבחרו בקפידה ומתפרשים על פני תקופות מימי הביניים ועד ימינו, אותם כספי הלחינה עיבדה והפיקה מוזיקלית. מעבדים אורחים נוספים - האקורדיוניסט הבינלאומי אמיל אייבינדר - בשירים "דדלוס ציפור" ו"כאב פרידה" ואלי מגן בשיר "אין דבר". משוררים נוספים המשתתפים באלבום –ג'לאל א-דין רומי, רפי וייכרט, מירון ח. איזקסון, הרצל חקק, ירונה כספי. האלבום יצא ביוני 2016.

בסיכומי השמעות של תחנת הרדיו 88fm זכה השיר 'המים נבונים מאיתנו' לשיר (בעברית) המושמע ביותר בתחנה לשנת תשע"ו. ב-9 בנובמבר 2016 העלתה ירונה כספי את המופע "דדלוס ציפור" בפסטיבל הפסנתר. העיתונאי בן שלו כתב על המופע, בגלריה - הארץ "ירונה לא מלחינה שירי משוררים היא קופצת ראש לתוך השירים..יש באמת נימה של טוטאליות ביחסים שכספי רוקמת עם השירים, אפשר להרגיש שהיא מופעלת על ידם ונסחפת לתוך הגלים והמשברים שלהם בלי לדעת איך היא תצא מזה, המצפן המוזיקלי שלה עובד, שומר על הראש שלה מעל המים, ויש לה גם עוגן ווקאלי חזק, שהתגלה כמנוע רב עוצמה של הבעת רגש." ב-1 בנובמבר שחררה כספי לרדיו סינגל חדש "קצה" שאותו הלחינה למילותיה של המשוררת יערה בן דוד את השיר עיבד המוזיקאי צור בן זאב לרביעיית כלי מיתר ואף ניגן בשיר בפסנתר, קונטרבס וכלי הקשה. כספי ניגנה בשיר על גיטרה חשמלית ואף אחראית יחד עם צור בן זאב על ההפקה המוזיקלית.

| דדלוס ציפור |
| --- |
| אלבום שישי, שכולל שירי משוררים מהארץ ומהעולם. כל השירים הולחנו בידי כספי. בין הנגנים שלקחו חלק באלבום: שם טוב לוי, צור בן זאב, אדם מדר, אמיל אייבינדר, נועם חן, אלי מגן. הפקת האלבום התבצעה באולפני פלוטו, ת"א, באולפני ברדו, ר"ג ובאולפני אבי יפה, ירושלים |
| 

|  |  |  |  |
| --- | --- | --- | --- |
| **יצא לאור** | **סוגה** | **חברת תקליטים** | **מפיקים** |
| 2016 | מוזיקת עולם | הוצאה עצמית | ירונה כספי |

 |
| 

| שירים |
| --- |
| 1. שיר אושר-יערה בן דוד (3:59)
2. איבדו הימים את הזמן - ג'לאל א-דין רומי (4:58)
3. המים נבונים מאיתנו - פאזיל חוסנו דגלרג'ה (3:58)
4. ארובות - רפי וייכרט (4:45)
5. סתיו כואב - עזריאל קאופמן (4:38)
6. פזמון קיומי - רפי וייכרט (4:51)
7. אין דבר - מירון ח. איזקסון (3:49)
8. דדלוס ציפור- עזריאל קאופמן (6:21)
9. כאב פרידה - הרצל חקק (4:07)
10. חוף פרישמן - ירונה כספי (2:46)
 |

 |

### התנגשות טובה

במרץ 2019 הוציאה כספי אלבום משותף בשם התנגשות טובה יחד עם המתופף והמפיק המוזיקלי יובל שפריר האלבום מכיל עשרה שירים אותם כתבה והלחינה כספי שגם אחראית על העיבודים יחד עם שפריר.
קדמו ליציאת האלבום הסינגלים מילים טובות ו או בייבי ההפקה המוזיקלית של יובל מינימלית עד כדי סגפנות ומרוכזת בשימור הכוח שבמילים. האלבום מבוסס על גיטרה אקוסטית וובס שניגנה ירונה ותופים שניגן יובל. התנגשות טובה הוא האלבום הראשון שיוצא במסגרת "דינמו" לייבל חדש ששפריר הקים. בנובמבר 2019 השתתפה כספי בפסטיבל דרך הנדיב שהתקיים בפרדס חנה זאת הייתה הופעת טריו כשכספי אוחזת בגיטרה חשמלית ולצידה יפעת נץ ויעל כהן, הלוא הן הבס-תופים של להקת המכשפות. המופע התבסס על שירי האלבום התנגשות טובה. עוד השתתפו בפסטיבל אמנים דוגמת זאב טנא, סטלה גוט, דן תורן יובל מנדלסון ואחרים. 

| התנגשות טובה |
| --- |
| אלבום. מילים לחנים ונגינה: ירונה כספי. הפקה מוזיקלית ונגינה: יובל שפריר. |
| 

|  |  |  |
| --- | --- | --- |
| **יצא לאור** | **סוגה** | **מפיקים** |
| 2019 | רוק | יובל שפריר וירונה כספי |

 |
| 

| שירים |
| --- |
| 1. מילים טובות (3:02)
2. הבנה (4:35)
3. תרגיל בהלה (3:46)
4. רוץ דהר רוץ (3:27)
5. המדע אומר (3:24)
6. מפלצות מול מלאכים (3:22)
7. שיח קוצים (3:14)
8. או בייבי (3:10)
9. התנגשות טובה (2:46)
10. אתה (3:11)
 |

 |

דיסקוגרפיה
----------

* גוונים כהים (1995)
* תני לשתיקה לבעור (2005)
* הירקון 51 (2008)
* אגו (2010)
* מאפיה של אישה אחת (2011)
* בנין קלפים (2015)
* דדלוס ציפור (2016)
* התנגשות טובה // ירונה כספי ויובל שפריר (2019)

תיאטרון
-------

* מוזיקה למחזה - לעזוב את פולה
* מוזיקה להצגה - אבירות מתעלפות

קישורים חיצוניים
----------------

* אתר רשמי - עותק שמור מארכיון האינטרנט

* ירונה כספי, באתר שירונט

* ירונה כספי, באתר אייטונס (באנגלית)

* ירונה כספי, באתר ספוטיפיי

* ירונה כספי, דף שער בספרייה הלאומית

* ירונה כספי, באתר בנדקמפ

* ירונה כספי, באתר MOOMA (בארכיון האינטרנט)

### ביקורות וראיונות

* גבע קרא עוז, זה הזמן, באתר ynet, 25 באוקטובר 2004
* תימורה לסינגר, מענק כספי, באתר ynet, 3 ביוני 2008
* עמרי גרינברג, על קו הזינוק, באתר nana10‏, 12 במאי 2008
* נועה רובין, אלבום חדש לירונה כספי, באתר nrg‏, 21 במאי 2008
* כתבה- סגירת מעגל ברחוב הירקון מאת טל גורדון, 21 במאי 2008, באתר הבמה
* בן שלו, עכבר העיר אונליין, נופלת בין הכיסאות, באתר הארץ, 8 ביולי 2008
* דורון גל, לשון נופל על לשון, ביקורת על "לשונות מתערבלים", 25 במאי 2008. באתר מומה
* האגו של ירונה עושה קולות, באתר ynet, 26 ביולי 2010
* ירין כץ, סופר אגו: על האלבומים של ירונה כספי, רמלה ותכל'ס, באתר nrg‏, 25 באוגוסט 2010
* שי להב, ישנן בנות: מדריך הזמרות המלא, באתר nrg‏, 25 בספטמבר 2010
* אסף נבו, ‏אל תבקש רשות מירונה כספי, באתר ‏מאקו‏, 3 באוגוסט 2011
* בכורה: ירונה כספי - "חוף", באתר nana10‏, 19 בספטמבר 2011
* ירונה כספי עושה דוד אבידן - האזנת בכורה, באתר וואלה!‏, 2 בנובמבר 2011
* ynet, בכורה: חמישה שירים חדשים של ירונה כספי, באתר ynet, 24 בנובמבר 2011
* עמי פרידמן, נערת אלקטרו-רוק: איך זה שירונה כספי עדיין לא כוכבת?, באתר nrg‏, 20 בפברואר 2012
* ראיון עם ירונה כספי על האלבום מאפיה של אשה אחת, מתוך "מגזין מאאג"
* הילה אהרון בריק, ריאיון: 5 המלצות של ירונה כספי באתר הבמה, 9 בינואר 2012
* אורי זר אביב, ירונה כספי נכנסת למים העמוקים של השירה, באתר הארץ, 18 בינואר 2012
* עמוס אורן, ירונה כספי דופקת הופעה, באתר הבמה, 23 בדצמבר 2012
* ראובן ברדך, מצדיקה את התואר משוררת רוק, אתר מיינט, 31 במרץ 2015.
* חן לב, "הזעם והתהילה" - ירונה כספי שולפת שישה שירים מושחזים ותוקפניים במיני אלבום חדש, מעריב, תרבות 12.5.15
* עמי פרידמן וענת טייכר, הצעקה השקטה של ירונה כספי: חדש על המגש, באתר ynet, 22 במרץ 2016
* גיא בניוביץ, יש בי כעס אין ספק, ידיעות תל אביב ואתר מיינט, 19 בפברואר 2015.
* גיא בניוביץ,שיר יהודי של פעם - ביקורת אלבום "דדלוס ציפור", אתר mynet, מאי 2016.
* תימורה לסינגר, ‏ציפור הנפש, באתר גלובס, 2 ביוני 2016
* גיא בניוביץ, היוצרת החשובה ביותר בדור הנוכחי , ידיעות תל אביב 8.7.16
* רבקה מכאלי, ראיון בתוכנית "באה לשבת" על האלבום "דדלוס ציפור", רדיו ללא הפסקה, 22 ביולי 2016.
* ראובן ברדך,מחשמלת גם באנפלגד, אתר mynet יוני 2016.
* "המים נבונים מאיתנו" השיר (העברי) המושמע ביותר לשנת תשע"ו ב 88fm  סיכום שנה - רשימת השירים המלאה.
* "המים נבונים מאיתנו" שיר בחזרה עם ירונה כספי והכנר אלכסיי סובה - אתר וואלה 10.5.2016
* רותי זוארץ "ערך כספי" - אמנים מבקרים את יצירותיהם  - מעריב - המגזין 8.11.16
* אתר למנויים בלבד בן שלו, פסטיבל הפסנתר: רוקנרול לירי וגרוב מענג, באתר הארץ, 10 בנובמבר 2016
* ירדן אבני, ביקורת הופעה - פסטיבל הפסנתר "שיטפון של צלילים ומילים" , בלוג המאזין 14.11.16
* ירונה כספי באסופת "מלחיני משוררים ישראלים" בעריכת דודו אלהרר, האתר של נילי דגן.
* כפיר ריפשטוס, ירונה כספי שווה זהב, בבלוג של יובל אראל, מגזין מוזיקה ותרבות, 10 במרץ 2019
* חן לב, האלבום התנגשות טובה מהווה מבחינתה של כספי נקודת מפנה, מעריב, תרבות 4.4.19
* נטלי פורטי, ירונה כספי: "המדינה הזאת לא מסוגלת להכיל את התרבות שלי", אונוNEWS‏, 4.2.2020

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007303128505171
* ISNI: 0000 0003 7011 2801
* VIAF: 241270535
* WorldCat (עם VIAF): 241270535

 |